Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 1037/2001 που επιτρέπει την προσφορά και την παράδοση στην άμεση ανθρώπινη κατανάλωση ορισμένων εισαγόμενων οίνων στους οποίους μπορεί να έχουν χρησιμοποιηθεί οινολογικές πρακτικές που δεν προβλέπονται από τον (ΕΚ) αριθ. 1493/1999

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Οι οίνοι που κατάγονται από τρίτες χώρες, στους οποίους έχουν χρησιμοποιηθεί οινολογικές πρακτικές που δεν γίνονται αποδεκτές από την κοινοτική νομοθεσία, δεν δύνανται να προσφερθούν για την άμεση ανθρώπινη κατανάλωση στην Κοινότητα, εκτός από ρητή παρέκκλιση που θα αποφασιστεί από το Συμβούλιο. Η διαδικασία παρεκκλίσεως προβλέπεται στο άρθρο 45, παράγραφος 2, του κανονισμού (ΕΚ) αριθ. 1493/1999 περί κοινής οργανώσεως της αμπελοοινικής αγοράς.

Κατά παρέκκλιση από το άρθρο 45, παράγραφος 1, του κανονισμού (ΕΚ) αριθ. 1493/1999, δύναται να προσφερθούν ή να παραδοθούν για την άμεση ανθρώπινη κατανάλωση εντός της Κοινότητας τα προϊόντα που υπάγονται στους κωδικούς ΣΟ 2204 10, 2204 21, 2204 29 και 2204 30 10, που προέρχονται από σταφύλια που έχουν συγκομιστεί και οινοποιηθεί στην επικράτεια των Ηνωμένων Πολιτειών της Αμερικής, για τα οποία χρησιμοποιήθηκαν, κατά τις εργασίες επεξεργασίας και αποθεματοποίησης, σύμφωνα με τις διατάξεις των ΗΠΑ, μια ή περισσότερες οινολογικές πρακτικές που αναφέρονται στην παράγραφο 1, σημείο α) και β) του παραρτήματος του κανονισμού (ΕΚ) αριθ. 1037/2001.

Όσον αφορά τη χρησιμοποίηση των οινολογικών πρακτικών που αναφέρονται στην παράγραφο 1 σημείο β) του παραρτήματος, η άδεια αυτή θα ίσχυε μέχρις ενάρξεως ισχύος της συμφωνίας που θα προκύψει από τις διαπραγματεύσεις με τις Ηνωμένες Πολιτείες της Αμερικής, σχετικά με το εμπόριο οίνων, που θα αφορά ιδίως τις οινολογικές πρακτικές καθώς και την προστασία των γεωγραφικών ενδείξεων και το αργότερο έως τις 31 Δεκεμβρίου 2003.

Η Επιτροπή προτείνει να διατηρηθεί η άδεια αυτή έως την περάτωση των διαπραγματεύσεων που διεξάγονται μεταξύ της Κοινότητας και των Ηνωμένων Πολιτειών της Αμερικής προκειμένου να καταλήξουν σε συμφωνία σχετικά με το εμπόριο οίνου και το αργότερο έως τις 31 Δεκεμβρίου 2004.

Η πρόταση αυτή δεν έχει καμία δημοσιονομική επίπτωση για τον κοινοτικό προϋπολογισμό.

Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 1037/2001 που επιτρέπει την προσφορά και την παράδοση στην άμεση ανθρώπινη κατανάλωση ορισμένων εισαγόμενων οίνων στους οποίους μπορεί να έχουν χρησιμοποιηθεί οινολογικές πρακτικές που δεν προβλέπονται από τον (ΕΚ) αριθ. 1493/1999

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς [1], και ιδίως το άρθρο 45, παράγραφος 2,

[1] ΕΕ L 179 της 14.7.1999, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1795/2003 της Επιτροπής (ΕΕ L 262 της 14.10.2003, σ. 13).

την πρόταση της Επιτροπής,

Εκτιμώντας τα εξής:

(1) Κατά παρέκκλιση από άρθρο 45, παράγραφος 1, του κανονισμού (ΕΚ) αριθ. 1493/1999, ο κανονισμός (ΕΚ) αριθ. 1037/2001 του Συμβουλίου [2] επιτρέπει την εισαγωγή στην Κοινότητα αμερικανικών οίνων στους οποίους έχουν χρησιμοποιηθεί οινολογικές πρακτικές που δεν προβλέπονται από τις κοινοτικές διατάξεις. Για τις οινολογικές πρακτικές που αναφέρονται στην παράγραφο 1, σημείο β), του παραρτήματος του κανονισμού (ΕΚ) αριθ. 1037/2001, η άδεια αυτή λήγει στις 31 Δεκεμβρίου 2003.

[2] ΕΕ L 145 της 31.5.2001, σ. 12.

(2) Λαμβάνοντας υπόψη ότι οι διεξαγόμενες διμερείς διαπραγματεύσεις με τις Ηνωμένες Πολιτείες της Αμερικής δεν θα περατωθούν πριν από το τέλος του έτους και προκειμένου να αποφευχθεί οποιαδήποτε εμπορική διαταραχή, πρέπει να προβλεφθεί να συνεχιστούν να επιτρέπονται οι αμερικανικές οινολογικές πρακτικές που αναφέρονται στην παράγραφο 1, σημείο β), του παραρτήματος του κανονισμού (ΕΚ) αριθ. 1037/2001, έως την έναρξη ισχύος της συμφωνίας που θα προκύψει από τις εν λόγω διαπραγματεύσεις, και το αργότερο έως τις 31 Δεκεμβρίου 2004.

(3) Πρέπει συνεπώς να τροποποιηθεί ανάλογα ο κανονισμός (ΕΚ) αριθ. 1037/2001.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1, παράγραφος 1, δεύτερο εδάφιο του κανονισμού (ΕΚ) αριθ. 1037/2001, η ημερομηνία "31 Δεκεμβρίου 2003" αντικαθίσταται από την ημερομηνία "31 Δεκεμβρίου 2004".

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

>ΘΕΣΗ ΠIΝΑΚΑ>